recursal/SuperWikiNEXT-32B huggingface dataset:
Anus (mann)
Anus (kvinne)
Anus (hund)
*For det austronesiske språket, se Anus (språk)*
**Anus** eller **endetarmsåpningen** sitter i enden av endetarmen, som inngår i fordøyelsessystemet. Anus er et område med svært fine, små muskler som regulerer avføring og utslipp av tarmgass.

Beskrivelse
-----------

Endetarmen med analkanalen og anus
Som det siste leddet i fordøyelseskanalen blir avfallstoffer eller ubrukt materiale utskilt fra kroppen som avføring / fæces via anus. Endetarmsåpningen er stengt av to to ringmuskler: indre ringmuskel (sfinkter internus) som styres av det autonome nervesystem, og ytre ringmuskelen (sfinkter externus) som styres av viljen. Disse holder innholdet i endetarmen på plass frem til avføringen skal skyves ut.

Anoskopi
--------

Anoskopi er en undersøkelse av anus med et kort gjennomsiktig plastrør. Etter bruk av engangsklyster som tømming, settes røret inn i anus med en rund sonde igjennom røret slik at enden av røret virker avrundet. Det settes et håndtak med lyskilde og mulighet for å pumpe inn litt luft. Når anoskopet trekkes tilbake gir dette god oversikt over slimhinne og eventuelle hemoroider eller rifter (anal fissurer).

Analfissur
----------

Analfissur er en rift i overflatecellelaget/slimhinnen helt ytterst i endetarmsåpningen. Det oppstår oftest hos barn som har hard avføring og derfor får en utvidelse av analkanalen. Til fissuren er grodd vil det være vondt å få avføring. Bedøvende oppløsning, (lidocain liniment) vil lindre plagene hvis det påføres rett før barnet skal ha avføring. Nøytrale salver kan også lindre.

Hemoroider
----------

Venene som drenerer blod fra anus fordeler seg til 

1. vener som samles til den nedre hovedvenen til hjertet (inferior vena cava) sammen med mesteparten av kroppen, og
2. vener fra tarmene som samles til portvenen som fører til leveren. Det kan bli noe høyere trykk i portvenesystemet. Da blir venene i anus en mulighet for at noe av blodet fra tarmene kan ta snarveien utenom leveren og rett til hjertet. Dette kan gi plagsom forstørrelse av venene i anus som gir hemoroider som arter seg som kuler på overflaten som kan klø, blø og gi smerter. Dersom blodet levrer seg i disse hemoroidene dannes intenst vonde tromboserte vener.

Perianale absesser
------------------

Perianale absesser er betennelser med bakterier og puss som dannes ved anus. Det er flere bindevevsflak og flate muskler i dette området som danner flere hulrom som vanligvis er fylt med fettvev. Dersom det kommer forurensinger og bakterier i noen av disse, kan det dannes en pusshule, ofte med øket trykk. Disse kan bli smertefulle i løpet av få dager. Ofte sees en kul mot anus. Ved å åpne en slik absess og tømme pusset forsvinner smerten og betennelsen forsvinner ofte fort uten behov for antibiotika.

|  |  |
| --- | --- |
| Oppslagsverk/autoritetsdata | Store medisinske leksikon **·** Nationalencyklopedin **·** GND **·** LCCN **·** BNF **·** BNF (data) **·** NDL
 |
Vestsiden av Muiredachskorset.
**Muiredachskorset** er et keltisk høykors fra det 9. eller 10. århundre, som befinner seg i de historiske ruinene av klosterområdet Monasterboice, i grevskapet Louth i Irland. Det er tre høykors i området, og Muiredachskorset er derfor også kjent som **Sørkorset**. 

Korset er laget av sandstein og er 5,8 m høyt. Det bærer den gammelirske (*gæliske*) inskripsjonen *ÓR DO MUIREDACH LAS NDERNAD IN CHROS*, som betyr «en bønn for Muiredach som laget dette korset». Det er kjent to personer fra det 9. århundre med dette navnet: En av abbedene ved klosteret, som døde i 844, hadde navnet *Muiredach*. *Muredach mac Cathail*, som døde i 867, var likeledes en keltisk konge i området. En tredje sannsynlig kandidat til oppføringen av korset, er abbeden Muiredach mac Domhnall (død 923), som også var valgt til abbed av Armagh og stattholder av Sørlige Uí Néill.

Referanser
----------

1. ↑  Halpin et al, 2006

Litteratur
----------

* Halpin, Andy; Newman, Conor (2006) (pdf). Ireland: An Oxford Archaeological Guide to Sites from Earliest Times to AD 1600. Oxford: Oxford University Press. ISBN 978-0-19-280671-0

Eksterne lenker
---------------

* Muiredach's Cross

Portaler: Kunst | Historie
**Service hydrographique du Canada** (fransk) eller **Canadian Hydrographic Service** (engelsk) er Canadas sjøkartverk. Verket ble opprettet i 1883 og er en del av vitenskapsdivisjonen i Pêches et Océans Canada. Det har omkring 300 ansatte.

Sjøkartverket undersøker og måler Canadas navigable innsjøer og elver, De store sjøer, og Atlanterhavets, Stillehavets og Nordishavets kyster. Slike hydrografiske undersøkelser omfatter dybder, geografiske fenomener, farer mot seiling, menneskeskapte og naturlige sjømerker, tidevann, havstrømmer og havnivåer og beskrivelser av sjøbunnen.

Service hydrographique du Canada distribuerer 300 000 sjøkart, tidevannstabeller og andre nautiske publikasjoner hvert år.

Referanser
----------

1. ↑  Om sjøkartverket Arkivert 24. juli 2015 hos Wayback Machine.
2. ↑  Hva sjøkartverket gjør Arkivert 26. juli 2015 hos Wayback Machine.

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** SUDOC
 |
**Muhammedkarikaturen i Nerikes Allehanda** var en karikaturtegning av kunstneren Lars Vilks som ble offentliggjort i avisen *Nerikes Allehanda* i Örebro i Sverige 19, august 2007. Tegningen viste en rondellhund («rundkjøringshund», et gatekunstfenomen fra 2006) der hodet forestilte den islamske profeten Muhammed. Tegningen ble opprinnelig laget som én i en mindre serie, skisseaktige tegninger til en utstilling. Den ble publisert stod illustrasjon til en lederartikkel om ytringsfrihet. Bakgrunnen var ifølge redaksjonen atat Vilks Muhammed-tegninger var blitt refusert av gallerier på grunn av redselen for represalier.

Publiseringen ble kritisert av Irans president Mahmoud Ahmadinejad som hevdet at ikke-religiøse sionister stod bak. Han mente at «religioner står for vennskap, likeverd, rettferdighet, fred og respekt for hellige profeter».

Den 31. august var det protester i Pakistan der det svenske flagget og en dukke som forestilte Sveriges statsminister Fredrik Reinfeldt ble brent.

Også i Örebro var det demonstrasjoner den 31. august. Omkring 300 personer demonstrerte utenfor NAs redaksjon med krav om en unnskyldning.

Kunstneren Lars Vilks mottok mordtrusler. Den 15. september rapporterte flere medier at Vilks også var blitt truet av al-Qaida. De skal ha utlovet en belønning på 100.000 dollar for mordet på Vilks, eller 150 000 dollar «dersom han ble slaktet som et lam» (få halsen oppskåret).

Referanser
----------

1. ↑  «Rätten att förlöjliga en religion» **(svensk)**. Nerikes Allehanda. 28. august 2007. Arkivert fra originalen (HTML) 6. september 2007. Besøkt 4. september 2007.  «Arkivert kopi». Arkivert fra originalen 6. september 2007. Besøkt 16. september 2007.
2. ↑  IRNA – President castigates Swedish daily for publishing blasphemy Arkivert 29. september 2007 hos Wayback Machine.
3. ↑  Expressen.se – Här bränner de en docka av Fredrik Reinfeldt
4. ↑  Expressen.se – Jättedemonstrationer utanför NA Arkivert 2007-09-02, hos Wayback Machine.
5. ↑  Expressen.se – Konstnären Lars Vilks mordhotad
6. ↑  al-Qaidas pris på Vilks huvud
**Daewoo KIFV** er et sørkoreansk, amfibisk, pansret personellkjøretøy. Det ble utviklet av Daewoo Heavy Industries, og produksjonen ble startet i 1985.

K200A1 KIFV

Historie og utvikling
---------------------

KIFV ble utviklet for den sørkoreanske hæren av Daewoo. Skroget er ganske likt FMC sitt AIFV. Produksjonen startet i 1985, og ble avsluttet i 1994.

I 1992 lanserte Daewoo en ny kjøretøysfamilie med kraftigere motorer. Disse kunne leveres som blant annet selvdrevet luftvern.

Teknisk
-------

Vognføreren sitter foran i skroget.

Motoren er en MAN D-2848M V8 dieselmotor som yter 280 hk ved 2300 omdreininger i minuttet. Vogna kan bære 400 liter drivstoff. Girkassen er fra britiske Self-Changing Gears og er av modell T-300 automatgirkasse.

Varianter
---------

K216For rekognosering av kjemiske og biologiske trusler.
K242A1 / K281A1Våpenbærer for bombekastere.
K277Kommandovogn.
K288A1Bergepanser med kran og vinsj.
AmbulanseFor transport av syke og sårede.

Kilder
------

* Foss, Christopher; *Jane's AFV Recognition Handbook*, Jane's, ISBN 0-7106-1043-2

Eksterne lenker
---------------

* GlobalSecurity.org om KIFV (engelsk)
* FAS.org om KIFV (engelsk)
**Muircheartach Ua Briain** (født ca. 1050, død 10. mars 1119), sønn av Toirdhealbhach Ua Briain, og oldebarn av Brian Boru, var konge av Munster i sørlige Irland, og senere selverklært overkonge av hele Irland. Muircertachs datter Blathmin Ua Briain (som i norske kilder omtales som *Bjaðmunjo Mýrjartaksdóttir*) ble forlovet til Magnus Berrføtts unge sønn Sigurd for å forsegle en allianse mellom Muircertach og Magnus, men da sistnevnte død kort tid etter etterlot Sigurd sin irske forlovede i Irland da han seilte hjem til Norge.

Liv og virke
------------

Muirchertach var sønn av Toirdhealbhach Ua Briain, den tidligere Dál Cais-konge av Munster og i praksis overkonge av Irland. Hans mor var Derbforgaill, datter av of Tadhg Mac Giolla Pádraig av Osraige, som også født Muirchertachs bror Tadhg. I 1086 døde hans far og Munster ble delt mellom hans tre sønner: Tadhg, Muirchertach og Diarmait. Tadhg døde kort tid etter, og Muirchertach fikk forvist broren Diarmait fra Munster for således å ha være konge alene.

Muircheartach ble konge i 1101 etter en kamp mellom klanene Ua Briain og Ua Lochlainn om overkongedømmet i Irland. Selv om Muircheartach Ua Briain ble overkonge var det fortsatte rivinger mellom Muircheartach Ua Briain og Domhnall Ua Lochlainn i løpet av begges liv. Kampen var bitter og fiendtlig, og ble aldri helt avgjort.

I henhold til *Annalene av de fire mesterne* reiste Muircheartach i 1101 rundt i Irlands provinser. I 1114 ble kongen syk til det stadium hvor «han ble et levende skjelett». Diarmait ua Briain utnyttet kongens sykdom ved å ta kontrollen over kongedømmet Mumu i Munster i sydlige Irland. Det påfølgende året gjenvant Muircheartach sin helse, samlet en hær for å gjenvinne kontrollen, og tok Diarmait ua Briain til fange. Først i 1116 var kongedømmet igjen under fullstendig kontroll.

I 1118 døde Muircheartach Ó Briain.

Referanser
----------

1. 1 2 3   The Peerage[Hentet fra Wikidata]
2. 1 2   Genealogics[Hentet fra Wikidata]
3. ↑  Hudson, Benjamin T. (1979): «The Family of Harold Godwinsson» i: Journal of the Royal Society of Antiquaries of Ireland. 109, s. 92–100. ISSN 0035-9106. JSTOR 25508756
4. ↑   Carrigan, William (1905): History and Antiquities of the Diocese of Ossory, bind 1, Sealy, Bryers & Walker, s. 51.
5. ↑  Muicheartachs regjeringstid i lister over irske overkonger regnes fra 1101 til 1118, og Domnhalls fra 1083 til 1121

|  |  |  |
| --- | --- | --- |
| Forgjenger:**Domhnall MacLochlainn** | **Overkonger av Irland (med motstand)**(1101–1118) | Etterfølger:**Toirdhealbhach Ua Conchobhair** |

|  |  |
| --- | --- |
| Oppslagsverk/autoritetsdata | Dictionary of Irish Biography **·** Geni
 |
**Eidsiva Arena**, også **Kristins Hall**, er en ishall på Lillehammer som ble åpnet i 1988, som den 19. ishallen i Norge. Hallen er hjemmebanen for Lillehammer Ishockeyklubb og har en publikumskapasitet på 3 197, hvorav 1 500 er ståplasser.

Kristins Hall sto ferdig i 1988 og er ishall nummer 19 som ble bygget i Norge. Til tross for at tilskuerkapasiteten er nesten 3 200, er nok tilskuerrekorden høyere. Under NM-finalene mot Storhamar i 1994 (som endte med NM-gull til LIK) var det trolig over 4 000 tilskuere i Kristins Hall, takket være provisoriske tribuner. 

Foruten selve ishallen rommer Kristins Hall også en idrettshall, løpebane, styrkerom og curlingbane i tillegg til en mengde garderober og materialrom. I 2. etasje ligger hockey-kafeteriaen, mens Lillehammer Ishockeyklubb har sine kontorer i 3. etasje.

Hallen ligger på Stampesletta på Lillehammer. Fra europavei 6 følger man skilting til Lillehammer Olympiapark, der man finner både Håkons Hall og Kristins Hall, sistnevnte nå altså kalt Eidsiva Arena.

31. januar 2019 inngikk Lillehammer Ishockeyklubb, Lillehammer kommune og Eidsiva Energi en samarbeidsavtale verdt 1,2 millioner kroner årlig i 5 år (tilsammen 6 millioner kroner) for rettighetene til å bestemme hallnavnet, Eidsiva Arena.

Referanser
----------

1. ↑  «(+) Hallnavnet er solgt: Kristins Hall skifter navn til Eidsiva Arena». *Gudbrandsdølen Dagningen* **(norsk)**. 31. januar 2019. Besøkt 6. januar 2022.

Eksterne lenker
---------------

* Offisielt nettsted Rediger på Wikidata

* (en) Kristins hall – kategori av bilder, video eller lyd på Commons Rediger på Wikidata
* Ishaller og baner i Norge *hockey.no*
**Muirfield** er en privat golfbane i Gullane i East Lothian, Skottland. Banen er blant dem som på omgang arrangerer The Open Championship. Muirfield er hjemmebanen til golfklubben *The Honourable Company of Edinburgh Golfers*.

The Honourable Company of Edinburgh Golfers
-------------------------------------------

**The Honourable Company of Edinburgh Golfers** regnes som verdens eldste golfklubb, selv om golfens historie er flere hundre år eldre. Klubbens arkiv går tilbake til 1744, da det ble nedskrevet 13 golfregler for den første turneringen. Klubben spilte de fem hullene på Leith Links i nesten 100 år, men flyttet til Musselburghs ni-hulls *Old Course* i 1836. Som så mange andre prestisjetunge skotske baner, herunder St. Andrews, er Musselburgh åpen for almenheten, og klubben anla sin egen private bane på Muirfield i 1891.

Klubben tillater ikke kvinnelige medlemmer.

Referanser
----------

1. ↑  bbc

Eksterne lenker
---------------

* Offisielt nettsted Rediger på Wikidata

* (en) Muirfield – kategori av bilder, video eller lyd på Commons Rediger på Wikidata

  

Portal: Golf

|  |  |
| --- | --- |
| Oppslagsverk/autoritetsdata | VIAF **·** LCCN
 |
**Servas Open Doors** er en internasjonalt, ikke-statlig organisasjon fredsorganisasjon som er til stede i over 125 land og blir drevet av frivillige.

Organisasjonen ble stiftet av Bob Luitweiler og hans venner som en fredsbevegelse i 1949. Den drives uten økonomisk vinning verden over og består av et kulturelt nettverk med det mål å føre mennesker sammen for å bygge gjensidig forståelse, toleranse, respekt, gjestfrihet og verdensfred. Som andre fredsorganisasjoner fremmer den verdensfred ved å oppmuntre til at enkeltpersoner blir kjent med hverandre.

*Servas* betyr «å tjene» i betydning «tjene freden», på språket esperanto. Organisasjonen var opprinnelig kalt for «Peacebuilders», fredsbyggere. *Open Doors* er engelsk og betyr «Åpne dører».

Organisasjonen fungerer gjennom et nettverk av verter verden over som er gjestfrie og villige til åpne sine dører for reisende fra andre deler av verden, og via fordomsfrie reisende som ønsker å lære om det landet de besøker fra innsiden. Besøkende og verter er vanligvis intervjuet når søker organisasjonen. Reisende skriver et brev for de presenterer seg selv i en bestemt form og som er gyldig. Denne blir overrakt verten ved ankomst.

Det er over 16 000 «åpne dører» tilknyttet Servas spredt rundt i bortimot hvert eneste land i verden, men har en overvekt i den rike delen av verden. Servas har ikke vokst tilsvarende de senere år sammenlignet med andre tilsvarende organisasjoner ettersom Internett brukes i liten grad og ettersom organisasjonen har et konservativt grunnlag. For tretti år siden hadde Servas rundt 8000 medlemmer verden over, og således bare fulgt den generelle befolkningsøkningen i hvert land. Det finnes dog ingen offisiell statistikk, men for Italia alene var gjennomsnittsalderen for medlemmene 52 år og med en viss overvekt av kvinner.

Eksterne lenker
---------------

* Servas.org
* Servas Norge
**Brian Hayles** (født 7. mars 1930 i Portsmouth i Hampshire i England, død 30. oktober 1978) var en manusforfatter og er mest kjent for sine bidrag til BBCs science fiction-serie *Doctor Who*. Han bidro til serien i perioden 1962–78. Hayles skrev i denne perioden seks historier for serien. Han introduserte den himmelske leketøyskaperen i 1966 og iskrigerne i 1967. Sistnevnte dukket opp i serien flere ganger.

Han skrev også for hørespillet *The Archers* for radio. I 1975 skrev han romanen basert på såpen *Spring at Brookfield* som foregår mellom de to verdenskrigene. I 1978 ble dramaserien *The Moon Stallion* vist på BBC. Han skrev både serien og boken basert på den.

Hayler skrev også for TV-seriene *The Regiment*, *Barlow at Large*, *Deathday*, *Doomwatch*, *Out of the Unknown*, *United!*, *Legend of Death*, *Public Eye*, *Z-Cars* og *Suspense*. Han skrev også manuset for filmen *Arabian Adventure*.

Hayles døde mens *Arabian Adventure* ble produsert og boken basert på filmen bærer dedikasjonen «In memory of Brian Hayles». Den ble skrevet av Keith Miles og publisert av Mirror Books Ltd. i 1979.

Referanser
----------

1. 1 2   Gemeinsame Normdatei, besøkt 14. mai 2014[Hentet fra Wikidata]
2. 1 2   Find a Grave, Find a Grave 22227, besøkt 9. oktober 2017[Hentet fra Wikidata]
3. 1 2   Social Networks and Archival Context, SNAC Ark-ID w6q8639n, besøkt 9. oktober 2017[Hentet fra Wikidata]
4. ↑   Gemeinsame Normdatei, besøkt 23. desember 2014[Hentet fra Wikidata]

Eksterne lenker
---------------

* (en) Brian Hayles på Internet Movie Database Rediger på Wikidata

* (fr) Brian Hayles på Allociné Rediger på Wikidata

* (en) Brian Hayles hos The Movie Database Rediger på Wikidata

  

Portal: Litteratur

|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** LCCN **·** ISNI **·** BNE
 |
***Broadway Arizona*** er en amerikansk stumfilm fra 1917, regissert av Lynn Reynolds.

Handling
--------

Mens han er på ferie i New York, forelsker millionær og kveg-bonde John Keyes seg i den musikalske komedie-stjernen Fritzi Carlyle. Fritzis presse-agent anerkjenner muligheten for en flott PR-historie, og oppfordrer henne til å akseptere ekteskapsforslag fra Keyes, for så å nekte forholdet neste dag i en bølge av avis-publisitet. Motløs vender Keyes deretter tilbake til Arizona, og Fritzi fortsetter å opptre på scenen frem til hun får et nervøst sammenbrudd.

Men når han leser om hva Fritzis går gjennom, vender Keyes tilbake til New York. Han kidnapper Fritzi, og tar henne med tilbake til Arizona. Der gjør klima-forandringene underverker for henne, og hun kommer seg raskt. I mellomtiden sender scene-sjefen hennes detektiver etter Fritzl, og når de ankommer Arizona er de klare til å arrestere Keyes for kidnapping. Men Fritzi forklarer at hele eventyret bare var et forseggjort reklame-stunt, og kunngjør at hun og hennes cowboy fra Arizona planlegger å gifte seg snart.

Skuespillere
------------

* Olive Thomas som Fritzi Carlyle.
* George Chesebro som John Keyes.
* George Hernandez som Onkel Isaac Horn.
* Jack Curtis som Jack Boggs.
* Dana Ong som en PR-agent.
* Tom Guise som en gammel produsent.
* Neola May som ndin Squaw.
* Robert Dunbar som en doktor.

Referanser
----------

1. ↑  BROADWAY ARIZONA

Eksterne lenker
---------------

* (en) *Broadway Arizona* på Internet Movie Database Rediger på Wikidata

* (en) *Broadway Arizona* på American Film Institute Rediger på Wikidata

* (en) *Broadway Arizona* på Silent Era Rediger på Wikidata
**Service Prosecuting Authority** (**SPA**) er den militære påtalemyndigheten i Storbritannia. SPA har ansvar for å påtaleavgjøre saker forelagt av militærpolitiet og den militære kommandokjeden, og å iretteføre disse sakene i krigsrett og den militære domstolen for sivile. Videre representerer SPA de militære myndigheter i ankedomstolen for refselser og representerer Kronen i appelldomstolen for krigsrettssaker.

SPA er helt uavhengig av den militære kommandokjeden og opererer under tilsyn av Attorney General for England and Wales. SPA ble opprettet 1. januar 2009 gjennom en sammenslåing av de selvstendige påtalemyndighetene i British Army, Royal Navy og Royal Air Force.

SPA samhandler med den militære domstoladministrasjonen, generaladvokaten, Attorney General for England and Wales, andre påtalemyndigheter i England og Wales, Skottland og Nord-Irland, sivile advokater, og militært og sivilt politi.

SPA er bemannet med offiserer fra alle tre av Storbritannias forsvarsgrener, støttet av en rekke sivile tjenestemenn som arbeider for Forsvarsministeriet. Hovedkontoret ligger på RAF Northolt i London, og har også et kontor i Bielefeld i Tyskland

Referanser
----------

1. ↑  «Service Prosecuting Authority (SPA)». Ministry of Defence. Besøkt 24. oktober 2011.

Eksterne lenker
---------------

* Offisielt nettsted
**Airbus UK Broughton Football Club** er en walisisk fotballklubb fra tettstedet Broughton i Flintshire i Wales. Klubben ble grunnlagt i 1946 og lagets draktfarger er helblått med vertikale striper på skjorten, mens bortedraktene er rød med hvit shorts. Airbus UK Broughton spiller for øyeblikket i den øverste divisjonen Welsh Premier League, og spiller sine hjemmekamper på The Airfield. Nåværende trener er Craig Harrison.

Navnet kommer av at klubben er firmalaget til flykonsernet Airbus, som er etablert med en vingefabrikk i Broughton. Flyfabrikken var tidligere eid av Vickers-Armstrongs, og klubben har tidligere vært kalt *Vickers-Armstrong, de Havillands, Hawker Siddeley, British Aerospace og BAE Systems* avhengig av selskapets eierskap og navn. Det nåværende navnet ble til da klubben rykket opp til Huws Gray Alliance (nivå to) i 2000.

Klubben rykket opp til Welsh Premier League for første gang i 2004 og har per dags dato ikke vunnet det walisiske seriemesterskapet.

Meritter
--------

* **Huws Gray Alliance:** 2003/04.

Eksterne lenker
---------------

* (en) Offisielt nettsted Rediger på Wikidata

| * v
* d
* r
Cymru Premier 2022–2023 |
| --- |
|  | Aberystwyth Town **·** Airbus UK **·** Bala Town **·** Caernarfon Town  **·** Cardiff Metropolitan University  **·** Connah's Quay Nomads **·** Flint Town United **·** Haverfordwest County **·** Newtown **·** Pen-y-Bont **·** Pontypridd Town **·** The New Saints | Wales’ flagg |
**Brian Downey** (født 27. januar 1951 i Dublin) er en irsk trommeslager.

Downey er best kjent som én av grunnleggerne av rockbandet Thin Lizzy sammen med bassist/vokalist Phil Lynott. Han var det eneste konstante medlemmet av denne pioner-hardrockgruppen. Downey var også med på å skrive flere av Thin Lizzys sanger. 

Kritikeren Ed Rivadavia argumenterte med at Downey «sikkert var én av de mest undervurderte rock-trommeslagerne i sin generasjon»

Innen han dannet Thin Lizzy hadde Downey spilt i tallrike band, inkludert The Liffey Beats, The Black Eagles (med Phil Lynott) samt Sugar Shack and Orphanage (med Lynott igjen) Da Downey og Lynott møtte gitaristen Eric Bell dannet de trioen Thin Lizzy. I de neste tretten årene var Downey bandets faste trommeslager og spilte også trommer på Lynotts soloalbumer.

Etter Lynotts død spilte Downey i tribute-besetningen til Thin Lizzy med John Sykes, Scott Gorham, Darren Wharton og Marco Mendoza, men har ikke deltatt i nylige turnébesetninger.

Downey var gjest under avdukingen av Lynotts statue og spilte trommer for Gary Moore på konserten som fulgte. Han medvirket på Moores album *Close As You Get* fra 2007, og på den etterfølgende turneen.

Per november 2008 hadde han forlatt Moores band for å fremme et forskjellig musikalsk prosjekt.

Referanser
----------

1. ↑   Discogs, Discogs artist-ID 476923, besøkt 9. oktober 2017[Hentet fra Wikidata]
2. ↑   Social Networks and Archival Context, oppført som Brian Downey (drummer), SNAC Ark-ID w6bp4hk5, besøkt 9. oktober 2017[Hentet fra Wikidata]
3. ↑  Biografi på Allmusic.com
4. ↑  Allmusic.com
5. ↑  ThinLizzy.org
6. ↑  Antcom.co.uk[*død lenke*]

Eksterne lenker
---------------

* (en) Brian Downey – kategori av bilder, video eller lyd på Commons Rediger på Wikidata
* (en) Brian Downey på Internet Movie Database Rediger på Wikidata
* (en) Brian Downey på Discogs Rediger på Wikidata

* (en) Brian Downey på MusicBrainz Rediger på Wikidata

* (en) Brian Downey på Encyclopaedia Metallum Rediger på Wikidata

* (en) Brian Downey på Songkick Rediger på Wikidata

* (en) Brian Downey på AllMusic Rediger på Wikidata

  


|  |  |
| --- | --- |
| Oppslagsverk/autoritetsdata | Prabook **·** VIAF **·** ISNI **·** BNE **·** MusicBrainz **·** Discogs **·** AllMusic
 |
Ubrique
Olvera
Arcos de la Frontera
**Ruta de los Pueblos Blancos** (De hvite byene i Andalucía) er en landeveisrute i Andalucía i Sør-Spania. I et delvis fjellfullt landskap fører den gjennom en serie små byer og landsbyer. Disse er for det meste basert på tidligere fønikiske og romerske bosetninger, og ble videreutviklet av maurerne fra 800- til 1500-tallet (se også: al-Andalus).

Typisk for de hvite landsbyene er de hvitkalkede husene og de trange, svingete gatene, som finnes i en lignende form i Nord-Afrika. I de fleste landsbyer er det også kirker (ofte bygget på stedet for tidligere moskeer) og herskapshus fra århundrene etter reconquista, hvis gotiske, renessanse- og barokkarkitektur utgjør en interessant kontrast til husenes mauriske karakter. Mange besøkende starter ruten i Arcos de la Frontera, som ofte regnes som utgangspunktet for Ruta de los Pueblos Blancos.

Følgende liste er et utvalg av steder som ligger langs ruten:

* Alcalá del Valle
* Algar
* Algodonales
* Arcos de la Frontera
* Benaocaz
* Bornos
* El Bosque
* El Gastor
* Espera
* Grazalema
* Olvera
* Prado del Rey
* Puerto Serrano
* Setenil de las Bodegas
* Torre Alháquime
* Ubrique
* Villaluenga del Rosario
* Villamartín
* Zahara de la Sierra

Eksterne lenker
---------------

* (en) Ruta de los pueblos blancos – kategori av bilder, video eller lyd på Commons Rediger på Wikidata
* www.cadiz-turismo.com
En del av Broadgate Centre, sett fra toppen av Willis Building. Byggekranene for Broadgate Tower i bakgrunnen.
Offentlig utsmykning i Broadgate - Richard Serras *Fulcrum* fra 1987.
**Broadgate** er et stort kontor- og forretningskompleks i den nordvestre delen av City of London, rett vest for Liverpool Street station. Senteret dekker et areal på 120 dekar, og var inntil åpninga av Canary Wharf tidlig på 1990-tallet Londons største i sitt slag. I seinere år er Broadgate i økende grad også brukt om hele området omkring Liverpool Street Station.

British Rail var inne i prosjektet i en tidlig fase, og lanserte Broadgate som et ledd i fiansiering av ombygging av Liverpool Street Station. I 1986 stengte den gamle Broad Street station, og samme år ble de to første bygningene i komplekset innviet. Arkitektfirmaet Arup Associates fikk mye kritikk for sin brutalistiske stil. Fem år seinere bestod komplekset av 13 bygninger; de fleste kledd med rosa granitt. Senterets midtpunkt er Broadgate Arena, en sirkelrund plass omgitt av rekker av butikker, barer og restauranter. Om sommeren er arenaen scene for ulike kulturarrangementer; fra oktober til april er den islagt. 

I 2008 utvides Broadgate med to nye, store bygg – Bishopsgate nr. 201 og en skyskraper som får navnet Broadgate Tower. Broadgate Tower blir den tredje høyeste bygningen i City – etter Tower 42 og Swiss Re-bygningen.

Eksterne lenker
---------------

* Offisielt nettsted Rediger på Wikidata

* (en) Broadgate, London – kategori av bilder, video eller lyd på Commons Rediger på Wikidata
* Broadgate Ice Rink
Rutebok for Norge. Desember 1950. Forsiden
Rutebokens Norgeskart var vedlegg til enkeltutgaver av ruteboken
***Rutebok for Norge*** er en oversikt over offentlig transport i Norge. Den har periodevis inneholdt tidstabeller, priser, kart og annen essensiell reiseinformasjon. Den inneholdt også i en periode en liste over norske overnattingssteder.

*Rutebok for Norge* ble først utgitt i 1869 under navnet *Norges Kommunikasjoner* eller *Reiseblad*. Den fikk sitt nåværende navn i 1918 da den ble slått sammen med den tilsvarende utgivelsen for jernbanen. Ruteboken ble utgitt ukentlig mellom 1880 og 1932, senere kom den hver fjortende dag.

Diskett nr. 6 fra en utgave av Rutebok for Norges PC-versjon fra 1996
Siden 1991 ble den utgitt i papirform av Norsk Reiseinformasjon, med fire utgaver i året, senere to. Mellom 1994 og 2005 ble en elektronisk versjon utgitt på diskett og CD-ROM, med samme innhold som papirversjonen. Siden 2003 var den også tilgjengelig på Internett, på www.rutebok.no, men tjenesten ble lagt ned høsten 2017. Fra august 2011 ble reiseplanleggeren utgitt som iPhone App med en versjon tilrettelagt for blinde og svaksynte, samtidig som papirversjonen ble utfaset.

I april 2017 ble Norsk Reiseinformasjon en del av ny-etablerte Entur AS som overtok eierskap av alle tjenester, inkl. Rutebok for Norge.

Rutebok for Norge utga også et kart over Norge, med ruter og rutenummer påtegnet. Kartet utkom som vedlegg til enkelte utgaver av ruteboken.

### Gamle rutebøker

* Nr. 8 fra 1934Nr. 8 fra 1934
* Nr. 12 fra 1934Nr. 12 fra 1934
* Nr. 11 fra 1942Nr. 11 fra 1942
* Nr. 3 fra 1972Nr. 3 fra 1972

Referanser
----------

1. ↑  nri. «Entur AS overtar Norsk Reiseinformasjon AS sine oppgaver fra 1. april 2017». *labs.reiseinfo.no*. Arkivert fra originalen 29. september 2017. Besøkt 10. oktober 2017.

|  |  |
| --- | --- |
| Oppslagsverk/autoritetsdata | Store norske leksikon
 |
**Brian Hayden** er en canadisk arkeolog ved Simon Fraser University i Burnaby (British Columbia). Han er spesielt kjent for å ha frememt gildeteorien om hva som motiverte overgangen fra jegersamfunnet til jordbruk i den fruktbare halvmåne i Midtøsten, for om lag 10–12 000 år siden.

Hayden mener at økende sosial konkurranse mellom tettere befolkede jegergrupper skapte en større hierarkisk lagdeling og økt fokus på å framvise makt og ressurser. Hayden mener økende fokus på gaver og etegilder (slik man senere har sett blant annet blant indianere i Amerika) kan ha utviklet hierarkiske samfunn som stimulerte utviklingen av overskuddsproduksjon gjennom landbruk. Også Hayden peker på funnene fra Göbekli Tepe.

Av spesiell interesse for gildeteorien er funnstedet ved Göbekli Tepe i sørøstlige Tyrkia, hvor det fra omkring 9 000 f.Kr. er funnet rester av imponerende kommunale kultanlegg og seremonibygninger for offentlige ritualer, men ingen spor etter domestisering av hverken planter eller dyr.

Referanser
----------

1. ↑   Autorités BnF, BNF-ID 124455298, besøkt 22. juni 2022[Hentet fra Wikidata]
2. ↑  Hayden, Brian (1995): «A new overview of domestication», i T.D. price og A. B. Gebauer (red), *Last Hunters – First Farmers*, School of American Research Press, Santa Fe 1995, side 273–299.

Eksterne lenker
---------------

* Haydens hjemmeside ved Simon Fraser University

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NKC **·** CiNii
 |
New Amsterdam Theatre i 2003.
**Broadway** er et av verdens største teaterdistrikt som ligger rundt og er oppkalt etter gaten Broadway på Manhattan i New York, USA. Den har siden 1850 vært hovedplassen for mesteparten av byens scener og teatergrupper. Som et resultat av dette har gatenavnet gitt tittelen til New Yorks revy- og teaterliv generelt; det snakkes om Broadway-skuespill og Broadway-produksjon, eller på engelsk «**Broadway Theatre**». De fleste teaterbygninger ligger ikke fysisk på Broadway, men på de kryssende sidegatene.

Teaterlokalene leies ut til frittstående produksjonsselskap. De er avhengig av full suksess for å kunne spille mer enn en uke. Store beløp er involvert; noe som også reflekteres i billettprisene. Ved \*Time Square selges billetter til aftenens forestillinger til halv pris

Broadway har en svært fremtredende posisjon i profesjonell amerikansk teater og er hjemmet til de fleste av landets mest prestisjetunge skuespill. Den var sentral i utviklingen av den amerikanske musikalformen, og er fortsatt stedet hvor de fleste musikaler blir skrevet og først fremført.[]

Sammen med West End i London, regnes Broadway-teateret som det beste engelskspråklige teaterområdet i verden.

I løpet av 1900-tallet ble begrepet Broadway begrenset til store arenaer med en kapasitet på cirka 500 til 2000 mennesker. Mindre scener har fått tilnavnet **off-Broadway** og ekstra små scener (under 200 plasser) **off-off-Broadway**. Sistnevnte blir ofte forbundet med eksperimentelle teaterstykker.

Se også
-------

* Musikal

Eksterne lenker
---------------

* Broadway.tv (Besøkt 2008-03-15)
* Internet Broadway Database (Besøkt 2007-06-17)
* Tony Awards (Besøkt 2007-06-17)
* Broadway Theatre Archive (Besøkt 2007-06-17)
* New York Theatres Past and Present (Besøkt 2007-06-17)

|  |  |
| --- | --- |
| Oppslagsverk/autoritetsdata | Gyldendals Teaterleksikon **·** Encyclopædia Britannica
 |
**Øyvind Heiberg Sundby** (født 5. september 1983) er en norsk friidrettsutøver og motbakkeløper fra Leikanger som representerer IK Tjalve.

Sundby løp opprinnelig langdistansene i friidrett, men begynte siden med motbakkeløp. Sammen med Jon Tvedt, Svein Inge Buhaug og Tormod Tjørnhom representerte han Norge i VM i motbakkeløp i 2008 etter å ha tatt bronse i norgesmesterskapet samme år i Storehesten Opp. Sundby endte på 48.-plass i den individuelle VM-konkurransen, mens laget endte på 9.-plass.

Sundby vant Norgescup i motbakkeløp 2009sammenlagt etter å ha blitt nr. 4 i 2008. Løpet Geiranger halvmaraton inngikk i denne cupen, men var også offisielt norgesmesterskap i 2009 hvor han tok sølv. Han ble norgesmester i 2010 og 2011. Han har også vunnet en rekke av de norske motbakkeløpene han har stilt opp i og hadde løyperekord i Oslos Bratteste.

I Europamesterskapet i motbakkeløp i 2009 kom Sundby på 24. plass i herrenes individuelle konkurranse.

Referanser
----------

1. ↑
2. ↑  Sammenlagtstilling i Powerade Norgescup i motbakkeløp 2009
3. ↑  Reportasje fra Oslos Bratteste på *kondis.no*[*død lenke*]
4. ↑  Reportasje fra EM i motbakkeløp 2009 på *kondis.no*[*død lenke*]
**Mittelberg** er en kommune i den østerrikske delstaten Vorarlberg. Den omfatter hele dalen **Kleinwalsertal** i Allgäu-Alpene. På grunn av fjellene som omgir dalen, har ikke kommunen noen direkte veiforbindelse til resten av Vorarlberg eller Østerrike, men bare til den tyske nabokommunen Oberstdorf i Bayern. Mittelberg er dermed en funksjonell eksklave. Kommunen har 4900 innbyggere fordelt over tre landsbyer, *Riezlern* (1086 moh.), *Hirschegg* (1100 moh.), *Mittelberg* (1215 moh.) og *Baad* (1244 moh.).

Dalen strekker seg fra sydvest nedover mot nordøst. Dalens elv, Breitach, er en sideelv til Iller. Fjellene som omkranser dalen, er bl.a. *Großer Widderstein* (2533 moh.), *Elferkopf* (2387 moh.) og *Hohe Ifen* (2230 moh.).

Dalen er oppkalt etter walserfolket, som kom fra Sveits (Wallis) og bosatte seg i dalen rundt 1270 (se også Großes Walsertal). Befolkningen har fremdeles en alemannisk dialekt som er forskjellig fra resten av Vorarlberg.

Referanser
----------

1. ↑  «Dauersiedlungsraum der Gemeinden Politischen Bezirke und Bundesländer - Gebietsstand 1.1.2018». Statistik Austria. Besøkt 10. mars 2019.
2. ↑  «Einwohnerzahl 1.1.2018 nach Gemeinden mit Status, Gebietsstand 1.1.2018». Statistik Austria. Besøkt 9. mars 2019.

Eksterne lenker
---------------

* Offisielt nettsted Rediger på Wikidata

* (en) Mittelberg (Vorarlberg) – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** GeoNames
 |
**Øyvind Jenssen** (født 26. mars 1946) er en norsk lærer, historiker, forfatter og lokalpolitiker.

Jenssen har utdanning i historie og engelsk med hovedfag i norsk. Han har undervist både i grunnskolen, videregående skole og høgskole. Han ble tilknyttet Høgskolen i Nesna i 1978, og pensjonerte seg i 2014 som førstelektor ved norskseksjonen. Han var norsk sendelektor ved Universitetet i Kiel 2002–2003.

Han var ordfører i Nesna for Arbeiderpartiet fra 1988 til 1991.

Øyvind Jenssen har publisert flere bøker og artikler, både om språk og språkutvikling og om lokal historie. Han skrev blant annet bygdebøkene for Nesna på oppdrag av Nesna kommune.

Referanser
----------

1. ↑  «Øyvind Jenssen - ansattprofil hos Høgskolen i Nesna». hinesna.no. Arkivert fra originalen 13. september 2013. Besøkt 2. juli 2013.
2. ↑  Jenssen, Øyvind (1998). *Nesna bygdebok bind 2, 1800-1920*. Nesna: Nesna kommune. ISBN 8299403812.

Eksterne lenker
---------------

* 

* (no) Publikasjoner av Øyvind Jenssen i BIBSYS
* 

* (no) Publikasjoner av Øyvind Jenssen i forskningsdokumentasjonssystemet CRIStin

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** ISNI **·** CRIStin
 |
Mellom Estancia Tapi Aike og El Cerrito - oversvømmelse på grunn av snøsmelting
Mellom El Cerrito og El Calafate - om våren
Mellom Estancia Tapi Aike og El Cerrito - Andes i Parque Nacional Los Glaciares i bakgrunnen
**Ruta Nacional 40** [ˈruta nasjoˈnal kwaˈɾen̩ta] (Cabo Vírgenes ved Río Gallegos - Ciénagas de Paicone, provins Jujuy) har en lengde på 5301 km og er dermed Argentinas lengste og samtidig en av verdens lengste hovedveier. Ved siden av Panamericana er det den best kjente hovedveien på det søramerikanske kontinentet, og har derfor turistisk betydning. Den passerer hele det vestlige Argentina unntatt Ildlandet fra sør til nord. Den fører fra havnivå gjennom steppelandskapet i Patagonia forbi de store sauebeitene i Pampa og forbi vinregionene opp til høyfjellet i Andes. Offisielt endepunkt i nord er i dag grensen mot Bolivia ved Ciénagas de Paicone.

Selv om veien har blitt forbedret flere ganger i de siste 30 årene av det 20. århundre er noen avsnitt bare kjørbar med terrengkjøretøy, noe som gjør den til en særlig utfordring for eventyrere. Blant annet går den gjennom et av verdens høyeste fjellpass, Abra del Acay (rundt 4950 m høyt) og gjennom svært forskjellige landskap og klimasoner. Ved dårlig vær  (sterk nedbør, snøsmelte) og om vinteren kan noen avsnitt på kort tid bli upasserbare. Veien blir derfor godt vedlikeholdt. Langs alle avsnittene er det til enhver tid mannskap i innsats for forbedring og vedlikehold. Som regel er det veiskraper som rydder veien for sand, vann eller snø, og holder den plan. På grunn av de ekstremt variable forholdene på Ruta 40 blir veien ofte brukt som teststrekning av bilprodusenter.

Trasé
-----

Fre nord mot sør går veien gjennom følgende provinser:

* Jujuy
* Salta
* Tucumán
* Catamarca
* La Rioja
* San Juan
* Mendoza
* Neuquén
* Río Negro
* Chubut
* Santa Cruz

Litteratur
----------

* Guía del viajero Ruta 40 : de la Patagonia al norte : 5000 km de pura aventura. - 1a.ed. - Buenos Aires : La Nación, 2006. 200 S. (ISBN 987-23200-0-4)
* Mágica Ruta 40 : Federico B. Kirbus. - 2a.ed. - Buenos Aires : Ediciones Del Eclipse, 2006. 112 S. (ISBN 987-9011-54-6)

Referanser
----------

1. ↑  «Un emprendimiento gigantesco» **(spansk)**. Diario El Popular. 30. november 2008. Arkivert fra originalen 4. desember 2008. Besøkt 1. oktober 2015.
2. ↑  OpenCycleMap
**Anita Andreassen**  (født 9. oktober 1960) er en tidligere norsk hundekjører, syklist og langrennsløper som er oppvokst i Tromsø og jobbet lenge i Tromsø Sparebank som også var en av hennes sponsorer. Hun er mest kjent under sitt pikenavn Anita Andreassen og har to barn.

Meritter
--------

Andreassen har 4 kongepokaler. 3 i hundekjøring, fra 1982–1987 og i 1989 og 1 i sykkel. På den internasjonale arenaen oppnådde hun å bli nordisk mester 4 ganger, europamester 2 ganger i 1993 og 1994 og verdensmester 3 ganger fra 1992 til 1994. Hun brukte i hovedsak vorsteh-hunder i sine løp. Andreassen har også meritter på høyt nivå i andre idrettsgrener.

Hun var på sykkellandslaget fra 1977 til 1980 og har vært VM-deltaker og vant også en kongepokal i sykkel-NM.

Andreassen har også drevet med langrenn med flere gode plasseringer.

Andreassen ble i 1996 tildelt Egebergs Ærespris for sine allsidige presasjoner. Hun fikk Troms idrettskrets hederstegn i 1982, og fikk utmerkelsen med stjerne i 2004 for prestasjonene som kom i etterkant av den første.

Referanser
----------

1. 1 2   Per Jorsett (2008): Kvinner i norsk idrett, side(r) 102[Hentet fra Wikidata]
2. ↑  Troms idrettskrets (18. mai 2004). «TROMS IDRETTSKRETS HEDERSTEGN». idrett.no/troms. Arkivert fra originalen 28. september 2007. Besøkt 10. juli 2007.

|  |  |  |
| --- | --- | --- |
| Forrige mottaker:Ingrid Kristiansen | **Egebergs Ærespris**(1996) | Neste mottaker:Anette Bøe |
Strøk i ortsteilen Mitte: Altkölln [1] (med Museumsinsel [1a], Fischerinsel [1b]), Alt-Berlin [2] (med Nikolaiviertel [2a]), Friedrichswerder [3], Neukölln am Wasser [4], Dorotheenstadt [5], Friedrichstadt [6], Luisenstadt [7], Stralauer Vorstadt (med Königsstadt) [8], Alexanderplatz – (Königsstadt i Alt-Berlin) [9], Spandauer Vorstadt [10] (med Scheunenviertel [10a]), Friedrich-Wilhelm-Stadt [11], Oranienburger Vorstadt [12], Rosenthaler Vorstadt [13] 
**Mitte** er en ortsteil i Berlins bydel Mitte. Ortsteilen Mitte omfatter en del av Berlins historiske sentrum. Her ligger også byens østlige sentrum, med bl.a. Brandenburger Tor, gaten Unter den Linden, Humboltuniversitetet, Museumsinsel og fjernsynstårnet på Alexanderplatz.

Inntil en forvaltningsreform i 2001 var ortsteilen Mitte en egen bydel. Denne bydelen ble da slått sammen med Tiergarten og Wedding til den nye Mitte. På tysk blir stedsnavnet *Mitte* alltid brukt uten bestemt artikkel, altså slik som i *Ich wohne in Mitte*, *Wir fahren nach Mitte*. Når navnet *Mitte* brukes er det vanligvis ortsteilen Mitte man tenker på, ikke den administrative bydelen med samme navn.

Strøk i Mitte
-------------

* Cölln
* Museumsinsel
* Fischerinsel
* Alt-Berlin
* Nikolaiviertel
* Friedrichswerder
* Neukölln am Wasser
* Dorotheenstadt
* Friedrichstadt
* Luisenstadt
* Stralauer Vorstadt
* Königsstadt
* Alexanderplatz
* Spandauer Vorstadt
* Scheunenviertel
* Friedrich-Wilhelm-Stadt
* Oranienburger Vorstadt
* Rosenthaler Vorstadt

Parker
------

Mitte er relativt tett bebygget, men her finnes likevel parker som Monbijouparken, Mauerpark og Volkspark am Weinberg.

Eksterne lenker
---------------

* (en) Berlin-Mitte – kategori av bilder, video eller lyd på Commons Rediger på Wikidata

* (en) Berlin-Mitte – galleri av bilder, video eller lyd på Commons Rediger på Wikidata
* Informasjon om orsteilen på Berlin.de Arkivert 3. juni 2014 hos Wayback Machine.

| * v
* d
* r
Ortsteiler i Berlins bydel Mitte |
| --- |
| Stadtwappen Berlin | 
* Gesundbrunnen
* Hansaviertel
* Mitte
* Moabit
* Tiergarten
* Wedding

 | Bezirkswappen Mitte |

Portal: Tyskland

|  |  |
| --- | --- |
| Oppslagsverk/autoritetsdata | VIAF **·** GeoNames
 |
**Faridabad** (hindi: फरीदाबाद जिला) er et distrikt i den indiske delstaten Haryana. Distriktets hovedstad er Faridabad. 4. april 2005 ble distriktet Mewat dannet av en del av Faridabad og av en del av nabodistriktet Gurgaon og 15. august 2008 ble Palwal dannet som det 21. distriktet i Haryana.

Demografi
---------

Ved folketellingen i 2011 var det 1 798 954 innbyggere i distriktet, mot 1 365 465 i 2001. Den urbane befolkningen utgjør 79,44 % av befolkningen.

Barn i alderen 0 til 6 år utgjorde 13,20 % i 2011 mot 14,69 % i 2001. Antallet jenter i den alderen per tusen gutter er 842 i 2011 mot 846 i 2001.

Referanser
----------

1. 1 2

Eksterne lenker
---------------

* Offisielt nettsted Rediger på Wikidata

| * v
* d
* r
Distrikter i Haryana |
| --- |
| Ambala **·** Bhiwani **·** Faridabad **·** Fatehabad **·** Gurgaon **·** Hisar **·** Jhajjar **·** Jind **·** Kaithal **·** Karnal **·** Kurukshetra **·** Mahendragarh **·** Mewat **·** Palwal **·** Panchkula **·** Panipat **·** Rewari **·** Rohtak **·** Sirsa **·** Sonipat **·** Yamuna Nagar | Indias flagg |

|  |  |
| --- | --- |
| Oppslagsverk/autoritetsdata | GND **·** LCCN **·** GeoNames
 |
**Sidney Robyn Danae Bush** (født 25. mai 1970 i Hollywood i California), kjent som **Sidney Greenbush**, er en amerikansk tidligere barneskuespiller. 

Hun er tvillingen til Lindsay Greenbush som også er en anerkjent skuespillerinne og tvillingene samarbeidet på flere roller i filmer og TV-serier. Sidney gikk på audition for rollen som Dorothy Gale på Tilbake til Oz fra 1985, men denne rollen gikk til Fairuza Balk fordi Sidney var for gammel til rollen. Sidney spilte hovedrollen i filmen, Hambone og Hillie, fra 1984. Sidney og søsteren Lindsay spilte i enkelte reklamefilmer som Doublemint Gum (1980 og finnes på YouTube), Mattel Toys, Kentucky Fried Chicken og i flere andre reklamefilmer. 

De to tvillingene ble uteksaminert i 1988 fra Santa Monica High School. I dag, er Lindsay singel og har datteren, Katlynn Danae (født i 1995). Sidney er bokser på amatør-nivå, og ha konkurrert siden hennes første kamp som ble avholdt den 4. august 2007. I tillegg driver hun ofte med friidrett. Hun er bosatt i det sentrale California. Sidney har en forkjærlighet for hester. Sidney var gift med William «Rocky» Foster som drev med oppdrett av hester. Ekteskapet med Foster varte i ni år, inntil hans dødsfall av selvmord da han var 55 år gammel. Kilder sier at, bare to dager før han begikk selvmord, hadde hun fortalt ham at hun ønsket en skilsmisse.[]

Referanser
----------

1. ↑   ssl.ofdb.de[Hentet fra Wikidata]

Eksterne lenker
---------------

* (en) Sidney Greenbush på Internet Movie Database Rediger på Wikidata

* (en) Sidney Greenbush hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN
 |
**Farit Nurgalijevitsj Zigangirov** (russisk: Фарит Нургалиевич Зигангиров; født 15. august 1954) var en sovjetisk landhockeyspiller som deltok i de olympiske leker 1980 i Moskva.

Zigangirov vant en olympisk bronsemedalje i landhockey under Sommer-OL 1980 i Moskva. Han var med på det sovjetiske laget som kom på tredjeplass landhockeyturneringen bak India og Spania. Seks lag deltok og det ble spilt en innledende enkeltserie der alle lagene møttes én gang. Sovjetunionen kom på tredjeplass og fikk møte Polen som ble nummer fire i en bronsefinale. Sovjetunionen vant bronsefinalen med 2-1. Zigangirov spilte seks kamper og scoret tre mål i OL-turneringen.

OL-medaljer
-----------

* 1980 Sovjetunionens flagg Moskva - Bronse Bronse i landhockey, menn Sovjetunionens flagg Sovjetunionen

Eksterne lenker
---------------

* (en) Farid Zigangirov – Olympedia Rediger på Wikidata

* (en) Farid Zigangirov – Sports-Reference (OL-resultater – arkivert) Rediger på Wikidata
**Stora ofreden** (*isoviha* på finsk) var i Finlands historie tiden fra den store nordiske krigs utbrudd i 1700 til freden i Nystad i 1721. I mer snever forstand benyttes uttrytket om den russiske okkupasjonen av landet 1713—1721. Den gamle forvaltningen sluttet da å fungere og et rent militærvelde ble rådende. En stor del av landets befolkning flyktet fra landet.

Etter den russiske seieren ved slaget ved Poltava i 1709 inntok russerne de finske byene Viborg og Kexholm i 1710, og dette åpnet for fortsatt ekspansjon inn i Finland. Tsar Peter landsteg i Helsingfors i 1713, og de russiske styrkene tok under det følgende år kontroll over hele landet.

Etter den russiske seieren i Isokyrö ble Mikhail Golitsyn guvernør i Finland. Finnene startet geriljakrig mot russerne. Som hevn måtte de finske bøndene betale store skatter til russerne (som var vanlig på den tiden). Plyndringen var omfattende, særlig i Österbotten og i samfunnene nær hovedfartsårene. Kirkene ble plyndret og Isokyrö brent ned til grunnen. Russerne benyttet brente jords taktikk i et flere hundre kilometer bredt belte for å hindre svenske motangrep. Om lag 5 000 finner mistet livet og omkring 10 000 ble tatt som slaver, og bare noen få tusen av dem kom noensinne tilbake. Tusenvis, særlig funksjonærer, flyktet også til det (relativt) trygge Sverige. De fattigere bøndene gjemte seg i skogene for å unngå okkupasjonsmaktens herjinger og tvangsutskrivninger.. Nådeløsheten var verst mellom 1714 og 1717 da den fryktede svenske greven Gustaf Otto Douglas, som hadde gått over til russene i løpet av krigen, ledet okkupasjonen.

Ved freden 1721 ble landet forlatt av russerne, med unntak av sørlige og sørøstre Karelen med Viborg, Kexholm og Sordavala, som ble avstått til Russland. Etter freden øket befolkningen atter raskt. Skolene og administrasjonen ble gjenopprettet og man fikk betydelige skattelettelser.

Litteratur
----------

* Mattila, Tapani (1983). *Meri maamme turvana* [*Sea safeguarding our country*] **(Finnish)**. Jyväskylä: K. J. Gummerus Osakeyhtiö. ISBN 951-99487-0-8.
* *Svenska slagfält*, 2003, (Wahlström & Widstrand, ISBN 91-46-21087-3)

Referanser
----------

1. ↑  *Suomen historian pikkujättiläinen*. ISBN 951-0-1425-0. s. 265.
2. ↑  Uppslagsverket Finland, 1985

|  |  |
| --- | --- |
| Oppslagsverk/autoritetsdata | Uppslagsverket Finland **·** Nationalencyklopedin
 |